laion/Wikipedia-Exotic huggingface dataset:
ז'נאר דוגלובה

ז'נאר דוגלובה (בקזחית: Жанар Дұғалова; נולדה ב-17 בינואר 1987) היא זמרת קזחית, שזכתה בתחרות טורקיוויזיון 2014 כשייצגה את קזחסטן עם השיר "Izin Korem". בעבר הייתה חברה דוגלובה בהרכב הבנות הקזחי KeshYou אך פרשה ממנו באוגוסט 2014 והחלה לפתח את קריירת הסולו שלה. ז'נאר דוגלובה נולדה בעיר קיזילורדה, שבדרום קזחסטן, ועברה עם משפחתה בילדותה לאלמטי. שנים לפני הופעת הבכורה שלה בתעשיית המוזיקה הקזחית היא לקחה חלק בתחרות מוזיקה קזחית, Zhas Kanat, שנועדה לזמרים מתחילים או חובבנים. לאחר הופעתה בפסטיבל התעניין בה מפיק קזחי. ב-2011 הוציאה לאור את השיר "Tańdanba" וב-2012 הוציאה לאור את הסינגל הראשון שלה, "Súıemin deshi", בו השתמשו לצורך פסקול של סרט בו היא גם השתתפה כשחקנית ובעקבותיו התפרסמה. דוגלובה הצטרפה ללהקת הבנות הקזחית KeshYou בשנת 2013 והתחרתה יחד איתן בגמר הלאומי הקזחי לתחרות טורקיוויזיון 2013. אלו כשלו וסיימו במקום הרביעי אך שירן נעשה ללהיט במדינה. דוגלובה המשיכה בקריירת הסולו שלה לצד היותה חברת להקה אם כי בצורה פחות פעילה מאשר בעבר. דוגלובה עזבה את KeshYou יחד עם חברה אחרת, קמשט ז'ולדיבאייבה, ושתיהן פנו לקריירות סולו. ב-2014 החליטה דוגלובה להשתתף בגמר הלאומי הקזחי לתחרות הטורקיוויזיון פעם נוספת, והפעם זכתה בו ונסעה לייצג את מדינתה בקאזאן שבטטרסטן, רוסיה. היא העפילה לגמר מהמקום השלישי ב-19 בנובמבר וזכתה בתחרות ב-21 בנובמבר עם 225 נקודות מתוך 240 אפשריות. דוגלובה הפכה לגיבורה לאומית בקזחסטן והוזמנה למפגש עם הנשיא נורסולטן נזרבייב בשנת 2015 יחד עם נשים אחרות שתרמו ללאומיות הקזחית. באפריל 2017 הביעה דוגלובה רצון להשתתף בתחרות האירוויזיון לשנת 2017, בצמוד להבעת ההתעניינות של רשות השידור הקזחית "Khabar Agency". קזחסטן לא יכלה להשתתף באירוויזיון על פי כללי האיגוד השידור האירופי ולפיכך נפסלה מועמדותה. 2011 - Tańdanba 2012 - Súıemin deshi 2012 - Sen emes 2013 - Kim úshin 2013 - Bir sýraq 2013 - Ýaıymdama 2014 - Izin Korem 2014 - Sen meni túsinbedin 2016 - Aıta bersin 2017 - Ala ketpediń 2018 - Syem 2018 - Me pole enam väikesed 2020 - Aqymaq Bolma ז'נאר דוגלובה, ברשת החברתית אינסטגרם ז'נאר דוגלובה, ברשת החברתית VK ז'נאר דוגלובה, סרטונים בערוץ היוטיוב ז'נאר דוגלובה, במסד הנתונים הקולנועיים IMDb (באנגלית) ז'נאר דוגלובה, במסד הנתונים הקולנועיים KinoPoisk (ברוסית) ז'נאר דוגלובה, באתר ספוטיפיי Turkivizyon 14: Kazakhstan Wins!, יורוויקס, 21 בנובמבר 2014 אנתוני גריינג'ר, KAZAKHSTAN: TURKVISION WINNER ZHANAR DUGALOVA WOULD COMPETE AT EUROVISION, יורוויקס (ארכיון), 29 באוגוסט 2017
Unstoppable (שיר של דה סקור)

"Unstoppable" (בעברית: בלתי ניתן לעצירה) הוא שיר של דה סקור. השיר הועלה ליוטיוב ב-29 באוגוסט 2017, וזכה למעלה מ-50 מיליון צפיות. בשנת 2017 שימש השיר כשיר הנושא לאירוע המרכזי של אליפות העולם בפוקר (WSOP), שהוזרם בשידור חי ב-ESPN2 ובפוקר סנטרל החל מיולי. בשנת 2018 שימש השיר בקמפיינים פרסומיים של ג'יפ גרנד צ'רוקי. השיר שימש גם באחד הסרטונים של דוד פרפקט שכותרתו "Edition Flip Bottle Flip | Dude Perfect" שיצא ב-18 ביולי 2016. מידע על השיר "Unstoppable" באתר AllMusic סרטון השיר "Unstoppable" באתר יוטיוב מידע על השיר "Unstoppable" באתר iTunes Recording “Unstoppable” by The Score - MusicBrainz, musicbrainz.org The Score - Unstoppable (Lyric Video), youtube "Dude Perfect", YouTube (באנגלית), 2019-02-08, נבדק ב-2019-02-08 The Score, Billboard Gold & Platinum, RIAA (באנגלית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
חטיפת טיסה 6833 של אירופלוט

טיסה 6833 של אירופלוט הייתה טיסה מסחרית וסדירה של חברת אירופלוט במטוס טופולב Tu-134, אשר ב-18 בנובמבר 1983 נחטפה בשמי ברית המועצות. ב-18 בנובמבר 1983, הטיסה נחטפה בשמי ברית המועצות על ידי קבוצת צעירים גאורגים. המטרה הייתה לאלץ את צוות המטוס שהיה בטיסת פנים לשנות את נתיב הטיסה ולנחות בטורקיה. באותה התקופה, גאורגיה הסובייטית הייתה חלק מברית המועצות. בהתאם למדיניות השלטונות, אזרחי המדינה היו יכולים לעזוב אותה רק בנסיבות מיוחדות (למשל איחוד משפחות). קבוצת החוטפים כללה שבעה אנשים ממשפחות מבוססות. במהלך ניסיון לאלץ את צוות המטוס לשנות את נתיב הטיסה, התפתח מאבק מזוין במטוס. בסופו של דבר, צוות המטוס הצליח להתבצר בתא הטייס ולהנחית את המטוס בטביליסי. בהתאם לבקשת ראש ממשלת גאורגיה הסובייטית אדוארד שוורדנדזה, הגיעו ממוסקבה לוחמים של יחידת אלפא שהצליחו להשתלט על המטוס. במהלך האירוע נהרגו חלק מהחוטפים, אנשי הצוות והנוסעים. למשפט החוטפים התווסף הכומר תאודור צ'קילדזה שהוכרז כמנהיג החוטפים. באוגוסט 1984 נגזר עונש מוות לשלושה מהחוטפים ולכומר, שהוצא לפועל ב-3 באוקטובר 1984. אדוארד שוורדנדזה הואשם בכך שסירב לבקשת הורי החוטפים לנהל איתם משא ומתן. במטוס עצמו התגלו חורים מיותר ממאה כדורים והוא לא חזר לשירות. רוב מסמכי החקירה נשרפו בתחילת שנות ה-90 של המאה ה-20. בשנת 2001 תיאטרון מרג'נישווילי רצה להעלות על הבמה הצגה של דויד טורשווילי בנושא, אך בעקבות לחץ השלטון המחזה לא הוצג לבסוף, אך בהמשך הוא הוצג בתיאטראות פרטיים וזכה להצלחה. בנוסף לכך, בגאורגיה צולמו מספר סרטים על האירוע. תיאור האירוע
מוחמד בן סירין

אבו בכר מוחמד אבן סירין אל-בצרי (בערבית: أبو بكر محمد بن سيرين البصري; 653–729), הידוע כאבן סירין (בערבית: ابن سيرين), היה מיסטיקן מוסלמי, פרשן חלומות, ואחד מהתאבעון המפורסמים ביותר. אבן סירין נולד בבצרה, בשנת 653, השנה ה-33 להג'רה, כשנתיים לפני ששלטונו של עו'תמאן בן עפאן הגיע לקצו. אביו של אבן סירין היה קדר נחושת, ואחד האנשים שנלקחו בשבי על ידי צבאו של ח'אלד בן אל-וליד בקרב עין אל-תמר. לאחר שהוא נלקח בשבי, הוא הועבר לבעלותו של אנס בן מאליק. אמו של אבן סירין, שנקרא ספיה, הייתה בעברה בבעלותו של אבו בכר, אך בהמשך הוא שחרר אותה. הוא היה חבר קרוב של חסן אל-בסרי, שניהם התגוררו באותה עיר. עם זאת, מסיבה לא ידועה, החברות ביניהם נקלעה לבעיות, ואף יש הטוענים שהוא לא השתתף בהלווייתו של אל-בסרי. נתון מעניין נוסף הוא ששניהם מתו באותה שנה, הוא מת בדיוק מאה יום אחרי חסן. ספרו העיקרי הוא מדריך תמציתי לפירוש חלומות שנחשב למקור מידע חשוב עד היום. עם זאת, ההתייחסויות של אבן סירין בפרשנות עדיין מעורפלות עד היום ולא נבדקו מספיק באמצעות מחקרים כדי לשפוך אור על כישרונותיו בתחום זה. מה שברור הוא שהוא פירש חלומות על בסיס משמעויות סמנטיות ישירות. הוא שילב את הפרשנות עם קריאת השכל האנושי. הוא נהג לפרש ישירות את חלומותיהם של אנשים בשווקים ובאספות. הוא היה נועז לפרש חלומות אפילו לשליטים, מה שגרם לו צרות רבות, אם כי לא היה אכפת לו. אבן סירין לא ביקש להשיג הון מהאינסטינקטים המולדים שלו ובפירוש חלומות. במהלך חייו הוא סבל מעוני רב ועבר עימותים רבים עם השלטונות האסלאמיים, מכיוון שהוא סירב למתנותיהם והם אף הכניסו אותו לכלא. הוא נהג לעבוד בשוק במשך היום ובילה את הלילה בתפילה ולימוד. הוא עבד בעסקי הטקסטיל בגלל הידע המקיף שלו בבגדים, צבעים וסחר. בין מוריו הבולטים היו: זיד בן ת'אבת אנס בן מאליק אבו הורירה עבד אללה אבן אל-זובאיר בין תלמידיו הבולטים היו: ח'אלד אל-חד'אא השאם בן חסאן יונס בן עביד מהדי בן מימון ג'ריר בן חאזם אבן סירין, דף שער בספרייה הלאומית What does ibn sirin mean?, www.definitions.net (באנגלית) dreams of ibn sirin teeth break mill, glasvanaatothunze.nl (ארכיון) The story of Ibn Sirin, the famous dream interpreter, Al Arabiya English, ‏2018-01-31 (באנגלית)
יחידה 220

יחידה 220 הייתה יחידת קשר חשאי להפעלת סוכנים חשאיים של המוסד ואמ"ן. היא נוסדה בשנות ה‑50 כיחידה 994 בשני בסיסים באזור תל אביב. בצד מכשירי קשר הופעל במודיעין גם מערך יוני דואר להעברת מידע לסוכנים, בנוסף על השימוש ביונים בחיל הקשר. נבנו תחנות איסוף ליונים בירושלים, בבאר שבע, באילת ובצפת. השימוש ביונים פסק ב‑1967. יחידת הקשר החשאי הייתה עצמאית במערך האיסוף. עם הקמת מפקדת הקשר בחיל המודיעין, סופחה היחידה למפקדה זו. הקשר החשאי עם סוכנים שוּפר באופן קבוע באמצעות מכשור חדיש ויכולות קליטה ושידור שפותחו ביחידה הטכנולוגית-מבצעית במודיעין (יחידה 81). בפרסום בינלאומי נדיר נכתב כי ב‑1965 סיפקה היחידה קשר חשאי לסוכנים במזרח התיכון ובמדינות אפריקה, כולל כאלה שנחשפו על ידי גורמים עוינים. בסיס היחידה שכן בחוף תל ברוך. מפקדה הראשון היה נרי ראשוני ואחריו יאיר רסקי. בין השאר, קיימה היחידה את הקשר עם אלי כהן, כפי שפורסם בסדרה התיעודית "לוחם 566" בערוץ "כאן 11". לאחר תפיסתו של אלי כהן ערכה היחידה ניסוי ("מבצע בול") יחד עם יחידה 515 במטרה לברר האם ניתן לאכן שידורים בהספקים נמוכים, לשם כך שידרו אנשי היחידה מערים שונות בישראל ושידוריהם אוכנו בהצלחה על ידי מערך האיכון של 515. היחידה פעלה לספק שירותי תקשורת למשלחת כוחות הביטחון הישראלים בכורדיסטן, וכן סייעה במבצע רוטב בתימן. ב-1969 הוקמה באגף המודיעין יחידה 193 שהפכה ב-1971 לגדוד הקשר של אמ"ן. היחידה המשיכה לפעול במקביל ליחידה 220 שהתמקדה בפעילות הקשר החשאי. במקביל ליחידה של צה"ל, הוקמה במוסד (בתקופתו של צבי זמיר) יחידה בעלת מטרה דומה. הבסיס בחוף תל ברוך פונה כנראה בסוף 2012. נחשפה יחידה 220 – יחידה מסווגת לתקשורת עם סוכנים במדינות ערב, באתר "פרש" אפרים לפיד, לוחמי הסתר – המודיעין הישראלי מבט מבפנים, ידיעות ספרים, 2017, עמ' 124–125 Bury J, From the Archives: Intercepting Best Friends?, Cryptologia - An International Journal devoted to Cryptology Vol. 32, No. 1, January 2008, עמ' 84‑87
י"ז בתמוז

י"ז בתמוז הוא היום השבעה עשר בחודש העשירי בשנה העברית, למניין החודשים מתשרי, והיום השבעה עשר בחודש הרביעי למניין החודשים מניסן. י"ז בתמוז לעולם לא יחול, בלוח העברי הקבוע, בימים שני, רביעי ושישי, ועל כן הוא משתייך לקבוצת הימים הנקראת "לא בדו". על פי הלוח העברי הקבוע, פרשת בר המצוה של ילד שנולד בי"ז תמוז היא ברוב השנים, פרשת פינחס. אבל אם בר המצוה חל בשנה (שנה מקביעות שנת הכז) אז פרשת בר המצוה היא פרשת בלק אם בר המצוה חל בשנים (שנה מקביעות שנת השג או שנת החא) אז פרשת בר המצוה היא פרשת מטות צום שבעה עשר בתמוז, לציון פריצת חומות ירושלים תחילתם של ימי בין המצרים, הנמשכים עד תשעה באב א'תרנ"ז – על פי מדרש סדר עולם, נח משחרר את היונה כדי לבדוק אם נגמר המבול ב'תמ"ט – על פי המסורת, משה רבנו יורד מהר סיני ושובר את לוחות הברית הראשונים ג'של"ט (לפי הכרונולוגיה המקראית והמסורתית) – לפי הירושלמי, נפרצו חומות ירושלים על ידי הבבלים, בתום המצור על ירושלים, ערב חורבן בית המקדש הראשון ג'תת"ל – נפרצו חומות ירושלים בסוף המצור על ירושלים ערב חורבן בית שני על ידי הרומאים, והופסקה הקרבת קרבן התמיד ה'תקל"ו – הכרזת העצמאות של ארצות הברית ה'תשי"ט – הרס המבנה ההיסטורי של גימנסיה הרצליה ה'תשס"ו – צה"ל פותח במלחמת לבנון השנייה כתגובה על פעולות חזבאללה יום קודם בגבול ישראל-לבנון ה'תשפ"ג – פיגוע הירי ליד קדומים ה'תרכ"ד – הרב בן ציון וזל רבה של טורדה בטרנסילבניה (נפטר כ"ו באדר א' ה'תרצ"ח) ה'תרנ"ג – הרב אליהו פרדס, רבה הראשי של ירושלים (נפטר ב-ה'תשל"ב) ה'תרפ"א – אלכסנדר סנד, סופר ישראלי (נפטר ב-ה'תשס"ד) ה'תר"ץ – נעמי שמר, פזמונאית ומלחינה ישראלית (נפטרה ב-ה'תשס"ד) ה'תשי"ב – גרשון מסיקה, ראש מועצה אזורית שומרון ה'תשט"ז – דידי הררי, בדרן, מנחה טלוויזיה ושדרן רדיו ישראלי ה'תשי"ח – אביגדור ליברמן, יו"ר ישראל ביתנו, סגן ראש הממשלה,שר הביטחון והשר לעניינים אסטרטגיים ה'תשכ"ז – הרב יעקב ידיד, ראש ישיבת כרמיאל ה'ק"ט – רבי יהודה בן הרא"ש, בנו וממלא מקומו של הרא"ש ברבנות ובראשות הישיבה בטולדו, מחבר שו"ת זכרון יהודה. (נולד בט' באב ה'נ') ה'תקט"ו – הרב יצחק הכהן רפפורט, הראשון לציון ורב העיר ירושלים, מחבר הספר "בתי כהונה" (נולד ב-ה'תמ"ה) ה'תרמ"ו – הרב חיים צבי מנהיימר רב וראש ישיבה הונגרי, רבן של ורבוי ואונגוואר. ממנהיגי היהדות האורתודוקסית בהונגריה (נולד ב-ה'תקע"ד) ה'תרע"ז – הרב משה שמואל שפירא (בוברויסק), רבה של בוברויסק ה'תרצ"ב – הרב מרדכי יהודה ליב וינקלר, רב במאד שבהונגריה ומחבר ספר התשובות "לבושי מרדכי" (נולד ב-ה'תר"ה) ה'תשכ"ז – הרב יעקב יוסף הרמן, מראשוני היהדות החרדית בארצות הברית, נכתב על דמותו הספר הכל לאדון הכל ה'תשמ"ב – הרב שמעון ביטון, רב העיר מרסיי בצרפת ה'תש"ס – הרב שמואל יעקב וינברג, ראש ישיבת נר ישראל שבפייקסוויל, מרילנד ט"ז בתמוז – י"ח בתמוז תמוז סדר עולם רבא פרק ד בספר ירמיהו, פרק ל"ט, פסוק ב', ובספר ירמיהו, פרק נ"ב, פסוקים ו'–ז'; וכן בתלמוד בבלי, מסכת ראש השנה, דף י"ח, עמוד ב' ובתלמוד בבלי, מסכת תענית, דף כ"ח, עמוד ב', נאמר שהדבר אירע בט' בתמוז, אך, בתלמוד ירושלמי, מסכת תענית, פרק ד', הלכה ה' נאמר שהדבר אירע באמת בי"ז בתמוז, ומשום קשיי המצור נתבלבלו חשבונות התאריכים.
קוונט אובנינסק

קוונט אובנינסק הוא מועדון כדורגל מקצועני רוסי מהעיר אובנינסק שבמחוז קלוגה. המועדון נוסד בשנת 1962. קיבל מעמד מקצועני בשנת 2018. מעונת 2018/2019 מתמודד באליפות ליגת הכדורגל המקצוענית ובגביע רוסיה. מועדון הכדורגל הוקם בשנת 1962 מתלמידי בית הספר לספורט "קונט" באובנינסק, שנוסד בשנת 1959. בעונת 2018/2019 העפיל לליגת הכדורגל המקצוענית של רוסיה. אתר האינטרנט הרשמי של קוונט אובנינסק קוונט אובנינסק, ברשת החברתית פייסבוק קוונט אובנינסק, ברשת החברתית אקס (טוויטר) קוונט אובנינסק, ברשת החברתית אינסטגרם קוונט אובנינסק, ברשת החברתית VK קוונט אובנינסק, סרטונים בערוץ היוטיוב פרופיל, באתר Transfermarkt קוונט באתר התאחדות ליגת הכדורגל המקצוענית קוונט באתר פדרציית הכדורגל של מחוז מוסקבה היסטוריה באתר הכדורגל של אובנינסק מידע על הקבוצה מידע על האצטדיון באתר הלא רשמי של המועדון לוגו המועדון באתר "סמלי כדורגל" מיתוג מחדש
מקהלת הקיבוץ הארצי

מקהלת הקיבוץ הארצי היא מקהלה מעורבת, המורכבת מאנשי קיבוצים ברחבי ישראל, הנפגשים פעם בשבוע לחזרה משותפת. המקהלה נוסדה בשנת 1958 ועשתה לה שם כאחת המקהלות הטובות בישראל רפרטואר המקהלה כולל הן יצירות א-קפלה מתקופות שונות והן יצירות תזמורתיות, שאותן היא מבצעת עם התזמורות הנודעות בארץ, בניצוח מנצחים ידועי שם. מקהלת הקיבוץ הארצי יוצאת לסיורי קונצרטים מחוץ לישראל: בארצות הברית ובארצות אירופה. סיוריה כללו גם הקלטות עם תזמורות שונות בעולם. בשנת 2009 יצאה המקהלה לסיור של 12 קונצרטים במזרח הרחוק, בדרום קוריאה וביפן. ביולי 2012 זכתה המקהלה במדליית כסף בתחרות בינלאומית בבייג'ינג, סין. במהלך ביקור זה הופיעה בקונצרט באוניברסיטה לכלכלה ומינהל של בייג'ינג, לחנוכת אגף לחקר התרבות והכלכלה היהודית, ולקחה חלק בקונצרטים משותפים עם מקהלות סיניות ומקהלות אורחות. ארגון נוצרי של ידידי ישראל ICIA - Israel China Interflow Association אירח את המקהלה הסיור זה. ביוני 2016 השתתפה המקהלה בפסטיבל בינלאומי בליסבון, פורטוגל, שבו זכתה במדליית כסף. בביקורה בפורטוגל הופיעה בשלושה קונצרטים. מאז 1990 מכהן יובל בן עוזר במשרת מנצח ומנהל מוזיקלי של המקהלה. אתר הבית של מקהלת הקיבוץ הארצי מקהלת הקיבוץ הארצי באתר "שירה עובדת" אתר הקיבוץ מיינט, מקהלת הקיבוץ הארצי בפסטיבל אבו גוש, 2017 אתר האופרה הישראלית, "מקהלת הקיבוץ הארצי" התזמורת הסימפונית ירושלים, הסימפוניה השנייה של מאהלר עם מקהלת הקיבוץ הארצי והמקהלה הקאמרית רמת גן (אורכב 10.06.2020 בארכיון Wayback Machine) יוטיוב, "מזמורי צ'יצ'יסטר" מאת ליאונרד ברנשטיין, עם מקהלת הקיבוץ הארצי ומקהלת גיתית, מנצח יובל בן עוזר עומר שומרוני, אופוס המגזין למוזיקה קלאסית, "סטבאט מאטר" של דבוז'אק בביצוע התזמורת הסימפונית ירושלים, עם מקהלת הקיבוץ הארצי והמקהלה הקאמרית רמת גן, מנצח דורון סלומון 21 ביולי 2016 קונצרט, סטמאטיס ספאנודאקיס עם מקהלת הקיבוץ הארצי בהיכל התרבות בתל אביב ינואר 2020
וולגה אוליאנובסק

וולגה אוליאנובסק (ברוסית: ФК «Во́лга» Улья́новск) הוא מועדון כדורגל מקצועני רוסי מאוליאנובסק. הוא נוסד ב-17 במאי 1947 וברוב שנותיו התמודד בליגה הסובייטית השנייה. לאחר פירוק ברית המועצות, "וולגה" התמודדה בליגה השלישית (בשנים 1995, 1996-1997, 2006) ומתמודדת בליגה השנייה (בשנים 1998–2004, 2007 ומאז 2009). עונה אחת בלבד התמודדה בליגה הראשונה (2008). 1947–1957: טורפדו 1958: דינמו 1959–1961: ספרטק 1962–1976: וולגה 1986–1991: סטארט 1995–2004: וולגה 2005–2006: וולגה-אנרגיה מאז 2006: וולגה הקבוצה הוקמה לראשונה בשנת 1947 בשם טורפדו אוליאנובסק. קבוצה בשם "וולגה" החלה להופיע בליגה "B" של אליפות ברית המועצות מאז 1962. משחק הבכורה נערך באצטדיון טרוד בשנת 1963, כשוולגה ניצחה את אנרגיה וורונז' בתוצאה 1–3. עד להתפרקות ברית המועצות הקבוצה שיחק בליגה הסובייטית השנייה. בשנת 1992, הקבוצה הפכה למועדון "סטארט" והייתה אמורה לשחק בליגה הראשונה, אך מפעל המטוסים המקומי, שהעניק חסות לקבוצה, סירב לממן אותו. המועדון עבר לעיר דימיטרובגרד, שם נתמך על ידי המפעל המקומי המהווה חלק מחברת AvtoVAZ. תחיית הכדורגל באוליאנובסק התרחשה בשנת 1995, כאשר הוקמה קבוצת וולגה שהחלה להתמודד בליגה השלישית. בפברואר 2005 וולגה חדלה להתקיים כמועדון מקצועי. הוחלט למזג את המועדון עם קבוצת לאדה דמיטרובגרד. שנה לאחר מכן הוקם מועדון וולגה-אנרגיה בליגת הכדורגל החובבנית (הליגה השלישית בכדורגל הרוסי), אזור וולגה. לאחר הזכייה באליפות הוולגה של הליגה השלישית בשנת 2006, קיבלה קבוצת וולגה-אנרגיה את הזכות לשחק בליגה השנייה באזור אורל-עבר הוולגה תחת השם המקורי וולגה. בסוף עונת 2007, וולגה זכתה באליפות אורל-עבר הוולגה והעפילה לליגה הראשונה. "וולגה" לא הצליחה להשיג שם דריסת רגל ובתום עונה אחת ירדה חזרה לליגה השנייה. בעונה הבאה וולגה סבלה מקשיים כלכליים ומשנת 2009 התמודדה בליגה המקצוענית. בתום עונת 2021/2022 העפילה לליגה הלאומית. בעונת 2022/2023 העפילה לראשונה בתולדותיה לשלב 16 האחרונות בגביע הרוסי. ברם, באותה עונה ירדה לליגה השנייה. ליגת הכדורגל המקצוענית אליפות אורל-עבר הוולגה: 2007 ליגת הכדורגל החובבנית אליפות וולגה: 2006 וולגה אוליאנובסק (הוקי שדה) אתר האינטרנט הרשמי של וולגה אוליאנובסק וולגה אוליאנובסק, ברשת החברתית פייסבוק וולגה אוליאנובסק, ברשת החברתית אינסטגרם וולגה אוליאנובסק, ברשת החברתית VK וולגה באתר Footbook.ru אתר המעריצים של וולגה אוליאנובסק היסטוריה וסטטיסטיקה
רגעים (אלבום של רינת גבאי)

רגעים הוא אלבום האולפן השני "לגדולים" של הזמרת-יוצרת רינת גבאי, אשר יצא בשנת 2003. הסינגל "רגעים" שהוא גם שם הנושא של האלבום, זכה להצלחה והגיע למצעד השנתי לשנת 2004 למקום ה-20 ברשת ג' ולמקום ה-24 בגלגלצ. רגעים, באתר אקו"ם רגעים, באתר "פזמונט" רגעים, רשימת השמעה, באתר יוטיוב ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
סנטגאל

סנטגאל (בהונגרית: Szentgál) הוא יישוב במחוז וספרם, בנפת וספרם שבהונגריה. סנטגאל הוא יישוב הממוקם בטרנסדאנוביה, במחוז וספרם כאמור, מוקף ביערות הרי הבקוני. היער שהקיף את הכפר לחלוטין וכמעט בודד אותו מהעולם החיצון התדלדל מאוד לאורך המאות הארוכות האחרונות. בעקבות כביש 8, ממערבה מווספרם, השלט של היישוב סנטגאל מופיע בהצטלבות הרנד. מכאן, פונים לכיוון דרום-מערב לכביש שמגיע למרכז היישוב לאחר 3 ק"מ. אל היישוב ניתן להגיע גם ברכבת, על קו הרכבת סקשפהרוואר - וספרם - סומבטהיי. תחנת הרכבת ממוקמת בחלק הצפוני-מערבי של היישוב, באזור גומבאשפוסטה. על פי האגדה, בחלק התחתון של הכפר, ליד הכנסייה הקתולית של ימינו, הייתה מערה והתושב הראשון, נזיר, התגורר בה. מכיוון ששמו היה גאל והאיש חי חיי קודש, נוצר שמו של הכפר סנטגל או גל הקדוש. במציאות (על פי מחקרו של ההיסטוריון פרופסור ג'רג' ג'רפי),כומר ממנזר מסנט גאלן ביקר באזור זה בהזמנתו של הנסיך גזה, שליט הונגריה, בין היתר. מכאן השם סנטגאל. כאשר התיישבו הכובשים ההונגרים בהונגריה, כבש השבט הנסיך השולט את אזור בקוני. הרשומה הכתובה הידועה הראשונה משנת 1281 מזכירה את סנטגאל. המקומיים באותה תקופה גידלו כלבים מלכותיים: הם סיפקו לחצר המלכים כלבים לציד המלכותי וסייעו לציידים. בזכות פעילותם זו הם קיבלו תואר אצולה בשנת 1328. הם קיבלו פטור מתשלום מיסים ונשפטו רק על ידי המלך בהתדיינות איתם. גם המלכים המאוחרים אישרו את זכויותיהם כולם. בסנטגאל חיו יהודים בתקופות זמן שונות ובמקום היה בית כנסת: עץ הטיסה של סנטגאל מערת סנטגאל - מערת הדולומיט השנייה הארוכה בהונגריה מערת צור הררי - מערה מוגנת קארוי קרקפוי. דוקטור למשפטים, שר אוצר, פרופסור באוניברסיטה, חבר באקדמיה ההונגרית למדעים. איגנאץ' פייפר (1868 – 1941) מהנדס כימיה הונגרי-יהודי פרופסור באוניברסיטה. יוז'ף באנוצי (במקור וייס, 1849 – 1926) היה מחנך, מבקר הונגרי-יהודי וסופר בתחום הפילוסופיה ותולדות הספרות. אדולף הוואש, (במקור המבורגר, 1854 – 1917) היה רופא עור יהודי-הונגרי, פרופסור באוניברסיטה. נשיא האגודה ההונגרית לדרמטולוגיה ולאורולוגיה. מדיה וקבצים בנושא סנטגאל בוויקישיתוף אתר האינטרנט הרשמי של סנטגאל סנטגאל באתר תיירות "סנטגאל", באתר JewishGen (באנגלית) בית הכנסת בסנטגאל מפקדי האוכלוסין של יהודי הונגריה, 1993 Szentgáli tiszafás, www.geocaching.hu (בהונגרית)
אליעוז רבין

אליעוז רבין (נולד ב-19 באוגוסט 1953) הוא פזמונאי ומנהל ישראלי, שניהל חברות ותאגידי ביטוח, מנכ"ל חברת "דבר פשוט", לייעוץ עסקי. בשנות ה-70, חיבר שירים שהופיעו בקדמי אירוויזיון, פסטיבל שירי הילדים ובמצעדי הפזמונים. רבין נולד בתל אביב (שכון דן) ושיחק בילדותו ככדורגלן (שוער) בהכח ר"ג, בית"ר רמלה, ואס"א תל אביב. את שירותו הצבאי עשה בלהקת חיל התותחנים בה שר וניגן בגיטרה. לאחר שחרורו, סיים תואר ראשון בספרות אנגלית ובתיאטרון באוניברסיטת תל אביב. רבין אב לחמישה, וגר בהרצליה. אשתו הראשונה היא הזמרת-יוצרת ג׳יני רבין. את שירותו הצבאי עשה בלהקת חיל התותחנים בה שר וניגן בגיטרה. בשנות ה-70 חיבר להיטים רבים, רובם בשיתוף פעולה עם המלחין והמעבד רוני וייס ובהם: לקראת אירוויזיון 1976, "זה טוב זה טוב" לשוקולד מנטה מסטיק כשיר מייצג לישראל, אך הפסיד ל"אמור שלום", "הנה הלילה" לאילנית 1977, ילדיסקו ולמה לא לשרי שהופיעה בפסטיבל הזמר והפזמון 1978, "בת הזמן" (כשהשמש עולה) לחופני כהן, ו״ציפורים״ לדודו זכאי. כמו כן כתב חלק מהפזמונים בסדרת הטלוויזיה הלימודית, הילדים משכונת חיים. ב-1980 כתב מילים לשישה שירים בסרט "כוכב השחר" אותם שר נועם קניאל ללחנים של אביו, אלי קניאל. רבין שיחק את דמותו של חיים, בסדרה תא גורדין ודמות של עורך דין, בסדרה חסמבה דור 3. הוא עוסק רבות בתרגום שירים, ובין השאר תרגם את יצירות ג'ורג' גרשווין, אנטוניו קרלוס ג'ובים ועוד. במקביל לכתיבת השירים, רבין עבד בתחום הביטוח, ניהל את אגף ביטוח חיים בפניקס, היה בין מקימי חברת ביטוח ישיר, בה שימש סמנכ"ל שיווק ומכירות. היה מנכ"ל חברת הביטוח "עילית" (מוזגה לימים לכלל ביטוח). בהמשך כיהן כיו"ר אמפא מוצרי צריכה, כמנכ"ל ידיעות תקשורת, מנכ"ל נביעות טבע הגליל וניהל את אוטוסרב שרותי רכב. רבין עוסק גם בייעוץ עסקי ובבעלותו חברת "דבר פשוט" לייעוץ עסקי. ב-2008 יצא לאור ספרו "הספר - נכתב עבור מי שרצה לעבור לפי הספר אבל לא ידע על איזה ספר מדובר" בהוצאת מטר. נוסף על תפקידיו הניהוליים כיהן גם כ: יו"ר ועדת השיווק של התאחדות החברות לביטוח חיים, סגן יו"ר איגוד המפרסמים חבר בהנהלת העמותה לילדים בסיכון חבר בפורום אנשי העסקים למען המועצה לשלום הילד חבר בחבר הנאמנים של עמותת גדולים מהחיים, לסיוע לילדים חולי סרטן. אליעוז רבין, במיזם "אישים" לתיעוד היצירה הישראלית אליעוז רבין, באתר שירונט אליעוז רבין, באתר MusicBrainz (באנגלית) אליעוז רבין, דף שער בספרייה הלאומית אליעוז רבין: ממנכ"ל לסופר ומרצה, באתר הארץ, 17 בפברואר 2008 כדורגלן, זמר, מנכ"ל חברת ביטוח ועכשיו סופר, באתר גלובס, 23 בדצמבר 2007 אילנית - הנה הלילה, נבדק ב-2021-05-30 הביטו בקרדיט בסוף הפרק על המיון, בסדרה "הילדים משכונת חיים". הספר באתר הוצאת מטר ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
SuperTuxKart

SuperTuxKart (או, בראשי תיבות: STK) הוא משחק מרוצי קארטינג מבוסס קוד פתוח הכולל דמויות מעולם הקוד הפתוח, דוגמת הקמעות של Xfce, BSD ו-eMule. המשחק מופץ למערכות ההפעלה Microsoft Windows,‏ macOS, לינוקס ואנדרואיד. המשחק מבוסס על משחק קודם בשם TuxKart שהיה בפיתוח בין השנים 2000–2004. ניסיון לשפר את המשחק ב-2004 הסתיים בחילוקי דעות ומצב הפיתוח אז נשמר בתור "SuperTuxKart". ב-2006 מפתח בשם Joerg Henrichs (המכונה "Hiker") החליט להמשיך את הפיתוח, תיקן את הבעיות שהיו אז במשחק, ושחרר אותו. מאז שחררו גרסאות מדי כמה שנים שכללו שיפורים שונים ותוספות של מסלולים, העיקריות שבהן: גרסה 0.7 (שוחררה ב-20 בדצמבר 2010) - כללה מנוע עיבוד תלת מימד חדש. 0.9 (שוחררה בשנת 2015) - שכללה שימוש במנוע גרפי חדש בשם "אנטארקטיקה". גרסה 1.0 (שוחררה באפריל 2019) - שכללה תמיכה במשחק מקוון מרובה משתתפים. המשחק דומה למשחקי מריו קארט (אנ') וכן למשחק הקארטינג של קראש בנדיקוט - Crash Team Racing (אנ') בפן העלילתי של המשחק, שכולל פתיחת עוד מסלולים והשגת עוד דמויות. [דרוש מקור] העלילה במשחק זה היא שנולוק כולא את גנו, הקמע של גנו/לינוקס, ועל טקס לפתוח את כל המסלולים ולסיים את כל האתגרים על מנת לשחרר את גנו. טַקס – הקמע של לינוקס והדמות הראשית במשחק. גנו – הקמע של פרויקט גנו. משמש כאן כגורו של טקס ונראה רוכב על שטיח מעופף. חי בפגודה עד שנכלא על ידי נולוק בתחילת המשחק. נוֹלוֹק – האנטגוניסט במשחק. חי בארמון לבה וכולא את גנו. שרה – הקמע של אתר OpenGameArt (אנ'). קוֹנקי – הקמע של KDE. אַדיוּמי – הקמע של אדיום (אנ'). קיקי – הקמע של התכנה Krita. ביסטי – הקמע של FreeBSD. אמנדה – הקמע של Window Maker. אימיוּל – הקמע של התכנה eMule. סוזן – הקמע של בלנדר. גַּאברוֹש – הקמע של מדיהגובלין (אנ'). הקסלי – הקמע של דרווין (אנ'). סו – הקמע של Xfce. פּידג'ין – הקמע של התוכנה Pidgin. פַּאפי – הקמע של OpenBSD. וילבֶּר – הקמע של התכנה GIMP. בשל הדמיון למשחקי מריו קארט, יש שהתייחסו למשחק זה בתור "העתק בקוד פתוח" של אותם משחקים. בדף החברה התייחסו לנושא זה, וכתבו ש"בזמן שכמה מהגרסאות הישנות ביותר של המשחק אכן ניסו לחקות את משחקי מריו קארט, אין זה המצב מזה זמן רב". מעבר לכך קיבל המשחק תגובות מחמיאות לאורך השנים. בשנת 2007 אף נכנס לדירוג חמשת משחקי המרוצים הטובים ביותר ללינוקס במגזין Full Circle (אנ'). מדיה וקבצים בנושא SuperTuxKart בוויקישיתוף אתר האינטרנט הרשמי של SuperTuxKart (באנגלית) SuperTuxKart, ברשת החברתית אקס (טוויטר) SuperTuxKart, סרטונים בערוץ היוטיוב SuperTuxKart, הבלוג הרשמי אתר המשחק SuperTuxKart, באתר PCGamingWiki (באנגלית) Discover, מתוך אתר המשחק דף ההורדות של המשחק, מתוך אתר המשחק מתוך דף שאלות ותשובות באתר המשחק SuperTuxKart 1.1 open-source 3D Kart Racing game released, מתוך אתר fosslinux.com על המשחק, מתוך אתר tvtropes.org SuperTuxKart, the open source Mario Kart clone, achieves beta status with network support, מתוך אתר betanews.com SuperTuxKart for Linux, מתוך אתר linuxhint.com SuperTuxKart 0.9.2 Released With New Tracks, Single-Player Modes, מתוך אתר omgubuntu.com מתוך גיליון המגזין